Document ID: /roh_data/filtered/fineweb-2-filterrobots_roh.jsonl.gz/49129

Gion Giusep Derungs è oriunds da la Val Lumnezia e stat oz a Cuira cun sia dunna. Suenter la scola populara ha il cumponist fatg la scolaziun sco scolast primar e secundar. Cun 27 onns ha el alura era anc fatg il conservatori da musica a Basilea.
Exact, punctual, amiaivel u sensibel
Da divers dirigents che nus vain dumandà vegn Gion Giusep Derungs descrit sco persuna exacta, punctuala, amiaivla u sensibel. Ses stil vegn descrit sco unic e fitg spezial.
Cumposiziuns cumplexas
Dentant n'èn sias cumposiziuns era betg simplas. Quai ha dentant era avantatgs, di per exempel Umberto Camathias, dirigent dal cor viril da Laax. Uschè sa tegna en memoria meglier las chanzuns. Ils dirigents han era diversas regurdientschas persunalas vi dad el. Il president da l'uniun da chant grischuna, Retus Giger, quinta per exempel che Gion Giusep Derungs aveva adina pront las cumposiziuns sin la data fixada. (fc/vr/rtr)